ddrg/super_eurlex huggingface dataset:
3.6.

Komisia predpokladá znižovanie súčasnej kapacity výroby jadrovej energie v EÚ (120 GWe) do roku 2025, pričom tento trend by sa mal zvrátiť do roku 2030. Kapacita výroby jadrovej energie by do roku 2050 zostala stabilná v rozmedzí od 95 do 105 GWe za predpokladu, že v tomto čase sa nahradí 90 % súčasných jadrových zariadení. Odhadované investície v rozsahu od 350 miliárd do 450 miliárd EUR by mali zabezpečiť výrobu do konca storočia.
3.1.8.

Podľa EHSV ide o to, aby sa tento akčný plán v plnej miere zaviedol do praxe ako celok, ako aj vo všetkých svojich častiach, teda ako nedeliteľný celok. Neistota, ktorá v tejto súvislosti môže teraz panovať, nie je v súlade so snahou o systém DPH pre jednotný trh a ako taká by mohla ohroziť stanovené ciele. Podľa EHSV treba do akčného plánu zahrnúť všetky záruky nevyhnutné pre splnenie týchto cieľov. Platí to najmä pre prechod na konečný režim DPH v dvoch fázach, pričom druhá fáza (9) sa má teraz odvíjať od samostatného hodnotenia a rozhodnutí členských štátov. Účinnú realizáciu konečného systému DPH prostredníctvom druhej fázy treba v každom prípade uskutočniť v primeranej lehote.
5.2.

EHSV znovu opakuje, že je ochotný podporiť iniciatívy, ktoré by EÚ chcela prijať, a zapojiť sa do nich, napr. prostredníctvom siete hospodárskych a sociálnych aktérov EÚ-Afrika založenej vo výbore. EHSV by uvítal akúkoľvek iniciatívu Komisie, ktorá by sa týkala založenia diskusného fóra o vykonávaní akčného plánu a bol by takisto otvorený možnosti zorganizovať s tým súvisiace podujatie.
3.6.

V oznámení sa oprávnene uvádza potreba spoločnej politiky a myslenia, a to najmä medzi oblasťou núdzových reakcií a rozvojovej politiky. EHSV to víta a podporuje ešte väčšie ambície v tomto smere. Možno by sa dalo zamerať na ešte širší súbor politík, prostredníctvom ktorých by Európska únia a jej členské štáty mohli zlepšiť životy nútene vysídlených ľudí. Vzhľadom na vymedzenú skupinu krajín by tieto oblasti mohli zahŕňať obchod, pomoc, zbrane a ľudské práva. Oznámenie je tiež veľmi dôrazné, pokiaľ ide o synergie a spoločné myslenie, ktoré sa nesmú obmedzovať na tradičné oblasti núdzových reakcií a rozvojovej pomoci. Bolo by zaujímavé zistiť, ktoré ďalšie GR Komisie, napríklad GR pre obchod, by sa mohli do tejto práce zapojiť. V oznámení sa uvádza niekoľko pozitívnych príkladov, ako je spoločný humanitárno-rozvojový rámec na riešenie podvýživy v severnej Nigérii, bolo by však dobré ukázať, že takýto prístup je systematický, najmä v Bruseli.
1.2.

EHSV vzhľadom na vážne dôsledky spôsobené daňovými podvodmi a únikmi podporuje pravidlá uvedené v návrhu smernice, ktorou sa mení a dopĺňa smernica o administratívnej spolupráci. Zaradenie informácií o konečných skutočných príjemcoch finančných transakcií, ktoré by podľa zistení v čase kontrol, preskúmaní a auditov mohli vyvolať pochybnosti o ich zákonnosti alebo by sa dokonca mohli využiť na pranie špinavých peňazí, do kategórie informácií, ktoré podliehajú výmene informácií medzi daňovými úradmi členských štátov, povedie k zvýšeniu administratívnej kapacity a efektívnosti boja proti praniu špinavých peňazí.
6.2.

Kódex postupov pri zásobovaní potravinami (21) (Groceries Supply Code of Practice, ďalej len „GSCOP“) Spojeného kráľovstva sa považuje sa jedno z najpokrokovejších legislatívnych opatrení na predchádzanie nekalým obchodným praktikám (22). Pred vytvorením tohto kódexu existoval dobrovoľný kódex postupov, zistilo sa však, že je neúčinný pri predchádzaní nekalým obchodným praktikám z dôvodu nedostatočnej regulácie. GSCOP reguluje rozhodca pre kódex zásobovania potravinami (Groceries Code Adjudicator, ďalej len „GCA“), ktorý má právnu moc prijímať anonymné sťažnosti týkajúce sa nekalých obchodných praktík, začínať vyšetrovania ex officio, upozorniť na profesijné pochybenie týchto podnikov a ukladať pokuty maloobchodníkom za porušenie GCSOP do výšky 1 % ich ročného obratu. GCA však napriek všetkým úspechom môže regulovať iba vzťahy medzi maloobchodníkmi a ich priamymi dodávateľmi (so sídlom najmä v Spojenom kráľovstve). Táto otázka predstavuje „morálne riziko“, pri ktorom maloobchodníci aj ich priami dodávatelia prenášajú riziko na nepriamych dodávateľov prostredníctvom nekalých obchodných praktík.
1.2.

V tomto duchu by sa mal navrhnúť skutočne spoločný systém povinný pre všetky členské štáty, ktorým by sa zjednotili všetky vnútroštátne právne predpisy, alebo, ak to nie je možné, zaviesť aspoň systém vzájomného uznávania rozhodnutí v oblasti azylu medzi všetkými členskými štátmi, čo by umožnilo vytvoriť skutočný spoločný európsky azylový systém (CEAS).
3.2.

Článok 9 ods. 1 o riadiacich plánoch pre zariadenia na zhlukovanie rýb (FAD) stanovuje termín na zaslanie sekretariátu ICCAT každý rok do 1. júla, čo je dátum stanovený v odporúčaní ICCAT 14-01. Termín stanovený v odporúčaní 15-01 je do 31. januára. Pretože tento termín platí pre Komisiu, členským štátom by sa mal stanoviť skorší termín, napríklad do 15. januára.
4.6.

Vzhľadom na rozhodujúci význam vykurovania a chladenia pri dosahovaní cieľov EÚ v oblasti klímy a energetiky, EHSV navrhuje, aby výročná správa o stave energetickej únie obsahovala osobitnú časť o pokroku a ďalších krokoch na základe výziev uvedených v oddiele tri stratégie. Prinieslo by to dve značné výhody: — určilo by to hlavnú úlohu vykurovania pri plnení cieľov a nastolilo požiadavku, aby všetky aspekty energetickej únie uznali túto skutočnosť, — znamenalo by to konkrétne zameranie sa v správe na spotrebiteľa a podporu úsilia postaviť spotrebiteľov a zraniteľné skupiny do centra diania.
2.2.

V kolektívnej pamäti – najmä u tých, ktorí sa zaujímajú o záležitosti námornej dopravy – sú stále vryté tragické nehody námorných prievozných lodí Herald of Free Enterprise z roku 1987 a Estonia v noci z 27. na 28. septembra 1994. Prvá sa plavila z belgického Zeebrugge, druhá z Tallinnu smerom do Štokholmu a potopila sa pri fínskom pobreží. Loď Herald of Free Enterprise narazila na piesčinu. Zahynulo 193 ľudí. Na lodi Estonia prišlo o život až 852 osôb. Príčina: dvere na prove, cez ktoré sa naloďujú a vyloďujú cestujúci a vozidlá (roll-on-roll-off, odtiaľ pochádza názov lode ro-ro), v jednom prípade neboli riadne zatvorené a v druhom sa odtrhli v prudkej búrke. Dôsledok: do lodí sa nabrala voda a rýchlo sa naklonili, potom sa prevrátili, a to všetko v priebehu pol hodiny.
2.5.

Stanovenie horných hraníc sadzieb v Únii sprevádzali štrukturálne opatrenia okrem iného pre veľkoobchodný roamingový trh (1). Prevádzkovatelia navštívených mobilných sietí musia preto: — vyhovieť všetkým primeraným žiadostiam o prístup k roamingu a žiadosti o veľkoobchodný prístup k roamingu môžu zamietnuť len na základe objektívnych kritérií, — zverejniť dostatočne podrobnú referenčnú ponuku s prihliadnutím na usmernenia Orgánu európskych regulátorov pre elektronické komunikácie (BEREC), ktorú postúpia podniku, ktorý žiada o veľkoobchodný prístup k roamingu, — poskytnúť podniku, ktorý žiada o prístup, návrh zmluvy o takomto prístupe, a to najneskôr do jedného mesiaca od prvého doručenia žiadosti prevádzkovateľovi mobilnej siete. Veľkoobchodný prístup k roamingu sa udelí v primeranej lehote neprekračujúcej tri mesiace od uzavretia zmluvy, — odpovedať do dvoch mesiacov na žiadosť prevádzkovateľa týkajúcu sa začatia obchodných rokovaní s cieľom zahrnúť aj komponenty, ktoré nie sú súčasťou referenčnej ponuky.
6.3.

Považuje za veľmi vhodné uplatňovanie článku 8, v ktorom sa jasne uvádzajú minimálne opatrenia potrebné na to, aby mohli verejné orgány konať. V mnohých prípadoch by to pred ich špecifikáciou mohlo v porovnaní so súčasným stavom rozšíriť pole pôsobnosti.
4.8.1.

EHSV tiež vyjadruje svoje znepokojenie nad tým, že Európska komisia nie je do činnosti novej poradnej rady pre akvakultúru zapojená na rovnakej úrovni ako v prípade zaniknutého poradného výboru. Dôvodom je skutočnosť, že v poradnom výbore riadila jeho výkonný sekretariát samotná Komisia, zatiaľ čo v novej poradnej rade pre akvakultúru je sekretariát mimo pôsobnosti Komisie. Mohlo by to ovplyvniť jej schopnosť mobilizovať európske orgány verejnej správy a šíriť odporúčania. EHSV vyjadruje znepokojenie nad tým, že Komisia by sa v rade mohla považovať len za jeden z mnohých subjektov, zatiaľ čo by mala mať aj naďalej vedúce postavenie.
3.8.

Veľmi užitočný by bol obraz o potenciálnom geografickom blokovaní a rozvoji na rozsiahlom domácom trhu, napríklad trhu USA, nech by bola takáto analýza akokoľvek zložitá a nákladná. Európe by to možno poskytlo model, ktorý by mohla nasledovať. Jednotlivé štáty USA môžu mať podobne ako štáty v Európe určité zákonné právomoci, ktoré brzdia celoštátne operácie, tie sú však určite menej ďalekosiahle než v Európe. Slobodný dopyt podnikov a spotrebiteľov pravdepodobne výrazne uprednostňuje elektronický obchod B2C, čím vytvára plodné prostredie pre hospodársku súťaž a tiež pre rýchlo rastúce začínajúce a rozvíjajúce sa podniky na domácom trhu USA.
1.5.

EHSV je proti tomu, aby mali členské štáty možnosť ukladať platenie finančných prostriedkov za služby na požiadanie, ktoré sú v ich právomoci alebo ktorých poskytovatelia sú usadení v inom členskom štáte a zameriavajú sa na ich vnútroštátne publikum, a to vo forme priamych investícií do príslušných diel alebo poplatkov určených národným filmovým fondom, keďže by to mohlo narúšať hospodársku súťaž v závislosti od toho, či by členský štát zaviedol alebo nezaviedol takéto príspevky, a zároveň by to mohlo znevýhodňovať audiovizuálne služby daného členského štátu, ktoré by boli určené jeho občanom usadeným v inom členskom štáte.
3.4.

Navrhovaná požiadavka, že by sa mali zaznamenávať informácie o osobách na palube v existujúcom elektronickom systéme (ktorý v núdzovej situácii umožňuje príslušnému orgánu okamžitý prístup k údajom), sa považuje za krok vpred v porovnaní so súčasnou úrovňou bezpečnosti bez toho, že by prevádzkovateľom alebo vnútroštátnym správam vznikli značné náklady.
5.2.6.

Osobná loď dlhá 24 metrov nemusí byť nevyhnutne bezvýznamným plavidlom, keďže na jej palubu. sa vojde až 250 osôb Možno namietať, že cestujúci by mali mať rovnaké práva na bezpečnosť bez ohľadu na to, či ich loď meria 23,9 metra alebo 24,1 metra. Z uvedených dôvodov sa EHSV domnieva, že by sa malo zachovať uplatňovanie na lode kratšie ako 24 metrov a že členské štáty by mali naďalej udeľovať výnimky, ak to uznajú za vhodné.
1.6.

V tejto súvislosti sa EHSV nazdáva, že by sa malo vyvinúť mimoriadne úsilie na skutočné zapojenie koncových používateľov do práce týchto združení. Musí sa to prejaviť v zložení a správe Finance Watch a Better Finance a v primeraných nových pracovných metódach.
2.4.1

EHSV víta, že sa kladie osobitný dôraz na potrebu ochrany žien a dievčat, ako aj detí a mladistvých, vrátane maloletých bez sprievodu, a že sa klasické kategórie pre presídľovanie rozšírili tak, aby do nich boli zahrnuté aj osoby s rodinnými väzbami. EHSV osobitne víta snahu o zachovanie celistvosti rodín daných osôb, čoho súčasťou je aj začlenenie súrodencov medzi „rodinných príslušníkov“. Tento postup by sa však mal uplatniť až vtedy, ak to nie je možné prostredníctvom existujúcich opatrení týkajúcich sa zlučovania rodín, ako je smernica o práve na zlúčenie rodiny z roku 2003. EHSV zdôrazňuje potrebu dodržiavania zásady rovnosti a nediskriminácie, ktoré by sa mali uplatňovať bez toho, aby sa to dotklo znenia v písmenách a), b), c) a d).
2.24

EHSV sa zasadzuje za to, aby súd členského štátu výkonu mohol nariadiť naliehavé ochranné opatrenia, ak by dieťaťu mohlo hroziť vážne riziko ujmy, alebo by sa mohlo inak dostať do neakceptovateľnej situácie. Napríklad súd, na ktorom prebieha konanie o návrate, bude môcť udeliť jednému z rodičov právo styku, ktoré bude vykonateľné v členskom štáte obvyklého pobytu dieťaťa, až kým súd uvedeného štátu neprijme konečné rozhodnutie vo veci práva styku s dieťaťom.
1.9.

EHSV konštatuje, že niektoré časti finančného hospodárstva dávajú prednosť alternatívnym investičným cieľom pred investovaním do reálnej ekonomiky. Tieto ciele sú často spájané so značným rizikom špekulácií v prospech maximalizovania návratnosti investícií. K tomu prispievajú aj predpisy európskych bánk o vlastnom kapitáli, ktoré výrazne uprednostňujú investície do cenných papierov, a to najmä do štátnych dlhopisov, oproti úverovému financovaniu podnikov. Treba tiež poznamenať, že právne predpisy EÚ doteraz urobili znepokojivo málo pre reguláciu finančných podnikov, ktoré fungujú čisto špekulatívne (hedgeové fondy, tieňové banky). EHSV preto odporúča inštitúciám EÚ, aby rozhodne uprednostňovali produktívne investície do reálnej ekonomiky a bojovali proti finančným špekuláciám s vysokým rizikovým profilom. Aktuálny príklad tohto neradostného vývoja: financovanie zelenej ekonomiky (ekologické financovanie) bolo centrálnou témou tohtoročného zasadnutia MMF vo Washingtone. Čínska strana rozpoznala toto nové pole pôsobnosti už skôr a presadzovala ho aj v rámci svojho predsedníctva v skupine G20. EÚ by preto mala aj v rámci EuVECA a EuSEF prijať opatrenia, ktoré podporia a posilnia financovanie zelenej ekonomiky (v nadväznosti na COP 21), aby tak bolo možné včas čeliť finančným špekuláciám v tejto oblasti (ekologické financovanie) (1).
1.2.

EHSV sa domnieva, že možnosť politiky, ktorú uprednostňuje Komisia, najlepšie spĺňa požiadavky používateľov v súvislosti so štatistickými údajmi a takisto môže prispieť k vývoju štatistických produktov, ktoré by mohli byť užitočné pre politických predstaviteľov, ktorí by tak pri tvorbe politík v rámci európskeho semestra mohli mať k dispozícii presnejšie štatistické podklady.
3.2.

EHSV súhlasí s tým, že EASA by v spolupráci a po dohode s členskými štátmi mala mať väčšiu zodpovednosť za bezpečnostnú ochranu, a to aj v súvislosti s osobitnými pravidlami v núdzových situáciách, pod podmienkou, že sa zabezpečia dostatočné zdroje, ktoré jej umožnia úspešne vykonávať úlohy v tejto oblasti. EHSV taktiež zastáva názor, že nariadenie (ES) č. 300/2008 o ustanovení spoločných pravidiel v oblasti bezpečnostnej ochrany civilného letectva bolo od roku 2008 nahradené novým vývojom, a malo by sa vrátiť späť do fázy vypracovania návrhu.
3.7.

Návrh nebol predmetom žiadneho posúdenia vplyvu, pokiaľ ide o smernicu, ktorú mení a dopĺňa, vzhľadom na to, že vo veľkej miere súvisí s komplexnou správou OECD týkajúcou sa BEPS, pracovným dokumentom útvarov Komisie (12), ktorý poskytuje dôležitú analýzu, už uskutočnenými konzultáciami, ako aj so žiadosťou Rady uvedenou v jej vyhlásení k tejto smernici, ktorá má byť predložená do októbra 2016. Členské štáty majú povinnosť prijímať zákony, iné právne predpisy a správne opatrenia potrebné na dosiahnutie súladu s touto smernicou a informovať o nich Európsku komisiu najneskôr do 31. decembra 2018. EHSV súhlasí, že v tomto štádiu nie je potrebné posúdenie vplyvu.
4.2.

Výbor pozitívne vníma odbornú spôsobilosť, ktorú agentúra ENISA získala v priebehu rokov a nazdáva sa, že by mohla ešte viac prispieť k zvyšovaniu odolnosti a bezpečnosti Európy v oblasti kybernetickej bezpečnosti. Operačný mandát agentúry by sa mal posilniť s cieľom účinnejšie zvyšovať povedomie o hrozbe kybernetických útokov a zlepšiť schopnosť reakcie v celej Únii. Prehodnotenie mandátu je aktuálne vzhľadom na to, ako sa prostredie kybernetickej bezpečnosti zmenilo od vytvorenia agentúry ENISA. Na základe smernice o sieťovej a informačnej bezpečnosti by sa operačná úloha agentúry ENISA mohla prípadne rozšíriť s cieľom zvýšiť jej prínos pre EÚ, členské štáty, občanov a podniky, a to posilnením jej právomocí a synergie s prácou ostatných inštitúcií, agentúr a orgánov EÚ a členských štátov, ako sú CERT-EU, Európske centrum boja proti počítačovej kriminalite a Európska obranná agentúra. Agentúra ENISA by tiež mohla získať viac priamej zodpovednosti za vzdelávanie v oblasti kybernetickej bezpečnosti a informačné programy zamerané osobitne na občanov a MSP.
3.4.

Hlavné zmeny, ktoré Komisia navrhuje vykonať v nariadení č. 2015/1017: — posilniť doplnkovosť projektov vrátane cezhraničných infraštruktúrnych projektov a súvisiacich služieb, ktoré boli osobitne identifikované ako projekty obsahujúce doplnkovosť; — zvýšiť mieru prenikania EFSI do menej rozvinutých a/alebo prechodných regiónov a uľahčiť kombináciu Európskych štrukturálnych a investičných fondov (EŠIF) s programom Horizont 2020 a Nástrojom na prepájanie Európy s podporou EFSI; — podporiť menej rozvinuté a prechodné regióny v Európe výslovným odkazom na akékoľvek odvetvie, ktoré by vo všeobecných cieľoch inak nefigurovalo; — viac zamerať EFSI na projekty, ktoré prispievajú k plneniu cieľov COP21 a prioritám v oblasti zmeny klímy; — zvážiť, či by sa do EFSI nemali zahrnúť aj investičné projekty súvisiace s odvetvím obrany vzhľadom na významný ekonomický multiplikačný účinok; — podporiť ciele týkajúce sa odvetvovej a geografickej diverzifikácie EFSI, čím by sa zároveň zachoval dôraz na trh; — väčšia transparentnosť v procese riadenia EFSI.
3.1.

V rámci spoločnej stratégie na podporu legálneho prisťahovalectva vysokokvalifikovaných pracovných síl by mali byť opatrenia na oslovenie a sprostredkovanie odborníkov z tretích krajín stanovené na európskej úrovni. V tejto súvislosti sa ako veľmi sľubná javí európska databáza Talent, v ktorej by sa, podobne ako v sieti EURES, mohli zaregistrovať odborníci z tretích krajín, ktorí majú záujem o migráciu, a uviesť svoju kvalifikáciu. Ďalšími prvkami európskej stratégie získavania odborných pracovníkov by malo byť poskytovanie možností informovať sa o Európskej únii, príslušných ustanoveniach týkajúcich sa prisťahovalectva a situácii na pracovných trhoch v jednotlivých členských štátoch. Okrem toho by mal existovať vhodný rámec pre mobilitu odborníkov z tretích krajín v EÚ, zosúladené postupy pri uznávaní kvalifikácií z tretích krajín a rozvíjaná európska kultúra otvorená prisťahovalectvu, ktorá by pôsobila proti negatívnemu postoju domáceho obyvateľstva voči prisťahovalcom. Tento rámec by sa mal vytvárať tak, že doň budú zapojení aj národní a európski sociálni partneri.
3.5.

Arktický región, rozsiahly a riedko zaľudnený, nemá dobré dopravné spojenia, napriek tomu, že sa tu nachádza množstvo zdrojov – ryby, nerasty, ropa a zemný plyn – ktoré by mohli byť veľkými lákadlami. Komisia sa zasadzuje za rozvoj udržateľného hospodárstva, ktoré je tým potrebnejší, že prírodné prostredie je krehké a narušené v dôsledku klimatických zmien. Prírodné zdroje Arktídy by sa mali chrániť ako rezerva do budúcnosti, a to so zreteľom na záujmy miestneho obyvateľstva. EHSV sa zasadzuje za posilnenie ochrany zdrojov Arktídy ako prírodného kapitálu pre budúce generácie a za to, aby sa zmeny životného prostredia, ku ktorým dochádza v tomto regióne, vnímali ako ukazovateľ európskeho a celosvetového pokroku v oblasti ochrany klímy. Ochrana arktických regiónov a boj proti klimatickým zmenám sa nesmú presadzovať bez ohľadu na obyvateľov alebo na ich úkor.
4.2.3.

Keď sa začínajú nové procesy normalizácie, malo by sa v rámci definovania daného procesu v prípade potreby prihliadať na osobitné potreby zraniteľných skupín, ako sú osoby so zdravotným postihnutím. Mal by sa zaviesť nový postup, ktorý umožní, aby sa experti na prístupnosť a organizácie zdravotne postihnutých osôb mohli bezplatne podieľať na procese normalizácie, ak je to potrebné.
1.3.

EHSV však znepokojuje skutočnosť, že rýchlosť vývoja situácie na digitálnych trhoch sa nedá porovnať s tempom vypracovávania právnych predpisov a stratégií EÚ, nehovoriac o ich uplatňovaní na úrovni členských štátov. Výbor by zaujímalo, ako by sa dala zlepšiť koordinácia medzi jednotlivými stranami v Komisii a členských štátoch a aké druhy mechanizmov by boli užitočné.
1.1.3.

V článku 78 ZFEÚ sa okrem toho stanovuje, že EÚ vytvorí spoločnú azylovú politiku: preto by sa mal navrhnúť skutočne spoločný a povinný systém pre všetky členské štáty s cieľom harmonizovať vnútroštátne právne predpisy alebo – ak sa to nepodarí – zaviesť aspoň spoločný systém pre vzájomné uznávanie rozhodnutí o azyle medzi všetkými členskými štátmi EÚ. Umožnilo by sa tým vytvoriť skutočne spoločný európsky azylový systém: inak nebude možné vyhnúť sa takzvaným sekundárnym pohybom, prostredníctvom ktorých osoby žiadajúce o medzinárodnú ochranu hľadajú krajiny, ktoré ponúkajú najlepšie podmienky v rámci EÚ.
1.4.

Cieľom základného nariadenia je vyriešiť problémy nadmerného rybolovu a odhadzovania úlovkov efektívnejšie než v predchádzajúcich právnych predpisoch. Preto by sa mali prijať vhodné opatrenia s cieľom zabrániť negatívnym hospodárskym a sociálnym dôsledkom pre rybolov. Prvým krokom k takémuto flexibilnému riadeniu by bolo začlenenie všetkých relevantných populácií do jednotného plánu riadenia. Tento plán by obsahoval cieľové hodnoty rybolovnej úmrtnosti (vyjadrené ako rozpätie hodnôt pre každú populáciu vo všetkých možných prípadoch), na základe ktorých by sa pre dané populácie určoval ročný TAC.
1.6.

Ak by nedošlo k odkladu, podľa názoru výboru by existovalo nebezpečenstvo, že sa ohrozia hlavné ciele stanovené v tejto oblasti (pozri vyššie a nižšie), čo by bolo veľmi nežiaduce. Výbor súhlasí s tým, že väčšia transparentnosť a harmonizácia povinného poskytovania informácií, s ktorou sa počíta v nariadení o PRIIP, sú pre jednotný trh s finančnými službami prínosom, pretože vytvárajú rovnaké podmienky pre rôzne produkty a distribučné kanály. Tento právny predpis bude teda prínosom nielen pre retailových zákazníkov a investorov, ale prispeje aj k ďalšej obnove dôvery spotrebiteľov vo finančný sektor. Zamietnutie delegovaného aktu menej ako 4 mesiace pred dátumom začatia uplatňovania by okrem toho trhovým subjektom spôsobilo právnu neistotu a veľmi vážne problémy s vykonávaním.
2.6.

Komisia preto v snahe pomôcť účastníkom trhu a verejným orgánom z rôznych členských štátov zverejnila tieto usmernenia: — Požiadavky v oblasti prístupu na trh: poskytovatelia služieb by mali byť povinní získať povolenie alebo licenciu len na dosahovanie príslušných cieľov verejného záujmu. Úplný zákaz činnosti by mal byť krajným opatrením. Ak kolaboratívne platformy pôsobia len ako sprostredkovatelia medzi spotrebiteľmi a poskytovateľmi príslušnej služby (napr. doprava alebo ubytovanie), nemala by sa ne vzťahovať povinnosť získať povolenie alebo licenciu. Členské štáty by mali takisto rozlišovať medzi občanmi, ktorí ponúkajú nejakú službu príležitostne, a poskytovateľmi, ktorí pôsobia v profesionálnej rovine, a to napríklad stanovením limitov na základe rozsahu činnosti. — Režimy zodpovednosti: kolaboratívne platformy môžu byť oslobodené od zodpovednosti za informácie, ktoré uchovávajú v mene poskytovateľov určitej služby. Nemali by však byť oslobodené od zodpovednosti za služby, ktoré poskytujú ony samy, napr. platobné služby. — Ochrana používateľov: členské štáty by mali zaručiť, že spotrebitelia budú môcť požívať čo najvyššiu úroveň ochrany pred nekalými obchodnými praktikami bez toho, aby súkromným osobám, ktoré poskytujú služby príležitostne, boli ukladané neúmerné informačné povinnosti. — Pracovnoprávne vzťahy (samostatná zárobková činnosť a zamestnanecký pomer): pracovné právo patrí z veľkej časti do právomoci členských štátov, dopĺňa ho judikatúra a minimálne sociálne normy na úrovni EÚ. Pri rozhodovaní o tom, či možno príslušnú osobu považovať za pracovníka platformy, môžu členské štáty zohľadniť kritériá, ako je vzťah podriadenosti voči platforme, povaha práce alebo odmena. — Zdaňovanie: poskytovatelia služieb v rámci kolaboratívneho hospodárstva musia platiť dane. Konkrétne ide o dane z príjmov fyzických a právnických osôb, ako aj daň z pridanej hodnoty. Členským štátom je adresovaná výzva, aby naďalej zjednodušovali a objasňovali uplatňovanie daňových pravidiel v rámci kolaboratívneho hospodárstva. Kolaboratívne platformy by mali plne spolupracovať s vnútroštátnymi orgánmi, pokiaľ ide o vedenie záznamov o hospodárskej činnosti a uľahčenie výberu daní.